Гьединги абун, гIащикъ гIуруде тIаде къулараб кьурул мегIелиялде вахун эхетена. Гъоба ахада, цоцада хадур-цере рекеризе карачалабиги тIамун, хъудулеб букIана гIор. ГIенеккун чIун рукIана МахIмудил рагIаби ричIчIичIел гьалмагъзаби. Гьезул магIнаян абуни бигьаяб, амма гъваридаб букIана: тушбаби гIемерав чиясе лъабиде нух бикьулеблъуни щиб гурин, щулияб хъаладухъгицин рахIатаб макьу букIунаро.